《己丑除夕志喜》
明代·徐熥

一岁尽今夕，悲欣异去年。梅花送残腊，莲炬吐芳烟。

淑气回蓂荚，条风度管弦。老亲欢膝下，稚子戏灯前。

柏酒山妻进，辛盘诸弟传。天伦有真乐，喜极不能眠。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。